

Helse og omsorgsetaten

**SAMARBEIDSUTVALGET FOR**

**FASTLEGEORDNINGEN I KARMØY (LSU)**

**Møte nr. 2- 2025**

Tirsdag 20.05.25 kl. 14 - 15.30, Karmøy legevakt

**Medlemmer**

Legeforeningen: John Simon Ertvaag

Kommunen: Margareth Stokke Tangen

Kommuneoverlege: Siri Kristiansen

**Saker**

1. **Godkjenning av innkalling og saksliste:**

Ingen kommentarer.

1. **Oppsummering av innspill fra ALU-møtet 30. april:** 
   1. Utrede fastlønn på legevakten 24/7, sekundært utrede helligdagsgodtgjørelse på legevakt
   2. Hvem er praksiskoordinator i forhold til samhandling mellom spesialisthelsetjenesten og fastlegene? Per i dag kan ikke sykehjemslegene skrive resepter til pasientene i sitt system. Profil har ikke en resept-modul.
   3. Regelendring i forhold til låste ventelister
   4. Administrering av innbyggere uten fastlege
2. **Vaksinasjon/voksenvaksineringsprogrammet 2025/2026:**

Stortinget har i statsbudsjettet for 2025 vedtatt at det skal etableres et vaksinasjonsprogram for voksne

og personer i risikogrupper. FHI arbeider aktivt med endring av forskrift og programmet iverksettes fra

høsten 2025. Kommunen vil ha ansvaret for vaksinasjonsprogrammet og ønsker et samarbeid med

fastlegetjenesten for å få gjennomført programmet. Tillitsvalgt for legeforeningen er positiv til et

samarbeid forutsatt at arbeidet utløser takster via HELFO (takst 6a og 6b). KS arbeidet med å utforme en

mal på samarbeidsavtale mellom kommunen og selvstendig næringsdrivende leger.

For mer informasjon:

<https://www.fhi.no/va/vaksinasjonshandboka/vaksinasjon/voksenvaksinasjonsprogrammet/?term=>

1. **Kvalitetsseminar – klinisk emnekurs:**

Kommunen har inngått avtale med SKIL om å tilby et emnekurs til våre fastleger, sykehjemsleger og andre samarbeidspartnere den 24. september 2025. Temaet er «Eldre med skrøpelighet» og seminaret avholdes på Solstein. Det er kommuneoverlegen som vil ha ansvar for den faglige gjennomføringen av kurset. I tiltaksplan for legetjenesten har en satt opp et mål om å gi kommunens leger tilbud om kompetanseheving kombinert med felles sosialt møtepunkt. Næringsdrivende fastleger kan søke praksiskompensasjon gjennom legeforeningen. Øvrige utgifter dekkes av kommunen. Målgruppen er fastleger, sykehjemsleger og ledere fra hjemmetjenesten, fysio/ergo, bestillerkontor og sykehjem.

1. **Nasjonalt forløp for barnevern v/Arne Fagerland (barnevernsleder):**

Bufdir og helsedirektoratet har gått sammen om å opprette nasjonalt forløp for barnevern. Barn i barnevernet har statistisk sett større risiko for diagnoser. Rask og tidlig oppfølging, utredning og behandling av barnets helse kan bidra til endring av atferd eller mer generelt bedre barnets omsorgssituasjon. Fastlegen er en viktig aktør, særlig i oppstarten. Ofte er mange instanser og tjenester involvert, men de jobber individuelt med barnets utfordringsbilde i stedet for i fellesskap. I større grad vil Karmøy barneverntjeneste nå involvere fastlegene på et tidligere tidspunkt. Tillitsvalgt for legeforeningen støtter den faglige vurderingen om tidlig innsats og kartlegging. Fastlegene har allerede etablert praksis på å delta i slike samhandlingsmøter f.eks. dialogmøter med NAV. Barnevernet bruker Altinn som kommunikasjonsform til fastlegene. Dette er tidvis svært utfordrende, og informasjonsflyten glipper. Det mest effektive og tidsbesparende er om veileder i barnevernet tar kontakt med legesentrene for å avtale tidspunkt for samhandlingsmøte (med samtykke fra pasient/foresatte). Legekontorene har egnede møterom slik at flere aktører kan delta. HELFO har takst 14d for slike samhandlingsmøter.

For mer informasjon:

Se vedlagt presentasjon fra barnevernsleder Arne Fagerland.

1. **Informasjon om prosess som gjelder tiltaksplan for legetjenesten:**

Den 13. februar utarbeidet LSU, virksomhetsleder for legetjenesten og faglig rådgiver for legevakt (deltok deler av samlingen) forslag til en tiltaksplan med mål om å rekruttere, beholde og utvikle gode og attraktive legetjenester. Ifølge kommunens delegasjonsreglement, skal alle tiltak som innebærer økonomiske endringer utover vedtatt budsjett, behandles politisk. Administrasjonen i helse- og omsorg har nå foretatt en utredning av de tiltakene som ble foreslått og fremlagt en politisk sak «Tiltak for å styrke rekruttering og utvikling av legetjenesten» som nå er under behandling i de ulike politiske utvalgene. Saken skal endelig besluttes i kommunestyret den 16. juni.

Her er lenke til saken: <https://www.karmoy.kommune.no/api/presentation/v2/nye-innsyn/filer/v-1249e1a2__2785__4295__85aa__405fcebc78f6-678709_13_P!d-2013306485!fPj7N0?pid=6>

1. **Møteplan 2025:**

LSU møte 3 – 14. oktober kl. 14 – 15.30, Karmøy legevakt  
LSU møte 4 – 4. desember kl 13 – 15, Rådhuset